*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*58. számú előterjesztés*

Bátaszék Város Önkormányzata Képviselő-testületének 2020. március 11-én,

16 órakor megtartandó ülésére

*Szent István tér fa pótlási koncepciójával kapcsolatos döntés meghozatala*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  PG Bizottság 2020.03.10. |

***Tisztelt Képviselő-testület!***

A Szent István téren és a Nagyboldogasszony Római Katolikus Plébániatemplom mellett lévő gesztenye fákra vonatkozóan a műszeres fadiagnosztika elvégzésére került. Az előterjesztés melléklete a szakvélemény.

A 8., 12., 23. számú fák kivágását javasolják, leromlott állapotuk és a törzs statikai gyengülése miatt. A többi vizsgált fa rendszeres ápolást, kezelést igényel. A fák állapotára vonatkozó adatokat és kezelési javaslatokat (pl.: korona kezelés: ápoló-szárazoló gallyazás) külön adatlapok tartalmazzák. A fák egészségi állapota miatt a felülvizsgálat évenként javasolt. Az ápolásra javasolt fák a szükséges kezelések elvégzése után biztonságosan megtarthatók.

A kivágott fa/fák pótlása szükséges, Bátaszék Város Önkormányzata Képviselő-testületének a településkép védelméről szóló 21/2017. (XII. 29.) önkormányzati rendeletének 1. függeléke szerint az alábbiak a fásításra javasolt fafajok:

* Korai juhar (Acer platanoides),
* Éger (Alnus glutinosa),
* Közönséges nyír (Betula pendula),
* Kocsányos tölgy (Quercus robur),
* Gyertyán (Carpinus betulus),
* Magas kőris (Fraxinus excelsior),
* Virágos kőris (Fraxinus ornus),
* Kislevelű hárs (Tilia cordata),
* Nagylevelű hárs (Tilia platyphyllos*)*,
* Fehér fűz (Salix alba),
* Fehér nyár (Populus alba) termőhely adottságaitól függően alkalmazva.
* Csörgőfa (Koelreuteria paniculata),
* Gömbkőris (Fraxinus excelsior Nanaglobosa),
* Hússzínű vadgesztenye (Aesculus x carnea 'Briotii)
* Közönséges vadgesztenye (Aesculus hippocastanum)
* Gömbakác kertészeti fajta (Robinia pseudoacacia 'Umbraculifera')

**A fenitek alapján az alábbi javaslatot tesszük:**

1. Kivágási javaslat alapján 3 db fa kivágása.
2. A szakvélemény szerinti kezelések elvégzése.
3. Kivágott fa helyére új egyed telepítése (Hússzínű vadgesztenye (Aesculus x carnea 'Briotii)).

Kérjük az előterjesztés megtárgyalását és a határozati javaslatok elfogadását.

***H a t á r o z a t i j a v a s l a t :***

**Fa pótlási koncepcióra**

Bátaszék Város Önkormányzatának Képviselő-testülete a Nagyboldogasszony Római Katolikus Plébániatemplom mellett lévő fák alábbi pótlási koncepciójával egyetért:

1. Kivágási javaslat alapján 3 db fa kivágása,
2. A szakvélemény szerinti kezelések elvégzése,
3. Kivágott fák helyére új egyed telepítése, melynek faja Hússzínű vadgesztenye (Aesculus x carnea 'Briotii).

*Határidő: 2020. december 31.*

*Felelős*: dr. Bozsolik Róbert polgármester

(határozat végrehajtásáért)

*Határozatról értesül*:

Bátaszéki KÖH városüz. iroda

Bátaszéki KÖH pénzügyi iroda

irattár